Sag om samvær, og hvorvidt to fællesbørn skal have bopæl hos far eller mor
Ret: Retten i Lyngby (1. instans)
Faggruppe: Civilsag — Forældreansvarssag
Sagsemner: Familieret og personlige forhold;
Forældreansvarslov § 7;

RETTEN I LYNGBY
DOM

afsagt den 8. februar 2022

Sagen er behandlet for lukkede døre.

Sag BS-35101/2021-LYN

Far
(advokat Jan Aarup)

mod

Mor
(beskikket advokat Emmie Lucie Vollerup de Mylius)

Denne afgørelse er truffet af Dommer.

Sagens baggrund og parternes påstande
Familieretten har modtaget sagen, der vedrører bopæl og samvær, den 16.
september 2021.

Far har fremsat følgende påstande:

Vedrørende bopæl:

Principalt:
Bopælen for parternes fællesbørn – Barn 1, født Dato 1 2012 og Barn 2,
født Dato 2 2016 – ændres, således at begge børn fremover får bopæl hos
sagsøger.



2

Subsidiært:
Bopælen for parternes fællesbarn – Barn 1, født Dato 1 2012 -ændres,
således at hun fremover får bopæl hos sagsøger.

Vedrørende samvær:

Uanset fællesbørnenes bopæl nedlægges følgende påstand:

Den af parterne, der ikke er bopælsforælder, har ret til samvær efter en
såkaldt 7/7-ordning med skiftedag hver mandag ved aflevering i skole.

Mor har fremsat følgende påstande:

Ad bopæl
Frifindelse.

Ad samvær

Principalt
Hverdagssamvær
Far har ret til samvær med Barn 1, født Dato 112, og Barn 2, født Dato
216, i lige uger fra fredag med af-hentning i skole/institution til mandag i
ulige uger med aflevering i skole/institution.

Hvis samværet starter på en fridag, sker skiftet kl. 14 den pågældende
dag, og hvis samværet slutter på en fridag, sker skiftet kl. 10 den pågæl-
dende dag.

Feriesamvær
Far har ret til samvær med Barn 1, født Dato 1, og Barn 2, født Dato 2:

Skolernes vinterferie:
Ulige år fra fredag i uge 6 efter skole/institution til mandag i uge 8 med
aflevering i skole/institution.

Påskeferie:
I ulige år fra fredag inden Palmesøndag med afhentning i skole/institu-
tion til tirsdag efter 2. påskedag med aflevering i skole/institution.

Skolernes efterårsferie:
Ulige år fra fredag i uge 41 efter skole/institution til mandag i uge 43
med aflevering i skole/institution.



3

Juleferie:
I ulige år fra den dag skoleferien starter til den 27. december kl. 12. I lige
år fra den 27. december kl. 12 til skolestart. Aflevering og afhent-ning af
børn den 27. december sker på parkeringspladsen foran Skole.

Sommerferie:
3 uger, heraf 2 sammenhængende uger i skolernes sommerferie. Afleve-
ring af børn efter ferie og afhentning af børn før ferie sker på parke-
ringspladsen foran Skole.

Far har ret til at placere ferien i ulige år, mens Mor har ret til at placere
ferien i lige år. Hvis parterne ikke har varslet ferie inden den 1. marts,
overgår retten til at placere som-merferien til den anden.

Erstatningssamvær
Med henvisning til Bekendtgørelse om forældremyndighed, barnets
bopæl og samvær m.v. § 9 anmodes retten om at medtage bestemmelse
om automatisk erstatningssamvær i dommen.

Subsidiært
Hverdagssamvær
Far har ret til samvær med Barn 1, født Dato 1, og Barn 2, født Dato 2, i
lige uger fra torsdag med af-hentning i skole/institution til mandag i ulige
uger med aflevering i skole/institution.

Hvis samværet starter på en fridag, sker skiftet kl. 14 den pågældende
dag, og hvis samværet slutter på en fridag, sker skiftet kl. 10 den pågæl-
dende dag.

Mere subsidiært
Hverdagssamvær
Far har ret til samvær med Barn 1, født Dato 1, og Barn 2, født Dato 2, i
lige uger fra onsdag med af-hentning i skole/institution til mandag i ulige
uger med aflevering i skole/institution.

Hvis samværet starter på en fridag, sker skiftet kl. 14 den pågældende
dag, og hvis samværet slutter på en fridag, sker skiftet kl. 10 den pågæl-
dende dag.



4

Far tilsluttede sig uanset fællesbørnenes bopæl Mors påstand for så vidt angår
feriesamvær.

Dommen indeholder ikke en fuldstændig sagsfremstilling, jf. retsplejelovens §
218 a.

Oplysningerne i sagen
Forældrene har fælles forældremyndighed over Barn 1 og Barn 2.

Familieretshuset holdt en samtale med Barn 1 og Barn 2 den 12. juli 2021.

Familieretten har indhentet en udtalelse af 11. november 2021 vedrørende Barn 2
fra Institution og en udtalelse af 12. november 2021 vedrørende Barn 1 fra Skole.

Børnesagkyndig psykolog Person 1 og dommeren har holdt en samtale med Barn
1. Hovedindholdet af samtalen fremgår af den børnesagkyn-diges notat.

Forklaringer
Far og Mor har afgivet forklaring.

Far har forklaret blandt andet, at han er 45 år og uddannet Stilling 1 med
tillægsuddannelser. Han er Stilling 2 i et Firma. Han bor i Mors og sin tidligere
fælles villa. Den 1. maj 2022 flytter hans kæreste Person 2 med sine to piger
Person 3 og Person 4 ind i vil-laen.

Mor og han flyttede sammen i 2010. De boede først i en lejlighed og flyttede
derfra til By 1 i april 2013. Da Barn 1 blev født, havde han 3 ugers barsel. Tilsva-
rende var han på barsel efter Barn 2's fødsels i 3 uger. Han havde barsel i yderli-
gere 2 uger med Barn 2 på grund af forløbet omkring hendes Sygdom. Barn 2 er
blevet opereret tre gange og går til løbende kontroller. Det er forventet, at Barn 2
skal opereres igen, når hun bliver 8-9 år. Mor og han har været fælles om at
deltage i og støtte op om operationerne.

Han har aldrig øvet psykisk eller fysisk vold mod Mor eller pigerne. Han har
været en god far og god mand og har støttet Mor og pigerne i alle årene. Det
anførte omkring rotter og edderkopper er ren fantasi, og han har aldrig kastet med
ting el.lign. Han er selv skilsmissebarn og ved, hvor vigtig det er, at børn har
kontakt til begge forældre. Han har aldrig truet med, at han vil gøre Mors liv til et
helvede. Det, der står om hans stedfar, er usandt. Han har aldrig hørt noget om, at
Mor skulle have anmeldt ham til politiet.



5

Mor har nogle særlige karaktertræk, der gør det vanskelig at samarbejde med
hende. Mor har generelt vanskeligt ved at indgå i relationer. Han ønsker vir-kelig
meget at samarbejde med Mor og har gjort meget for at samarbejdet skal lykkes.

I maj 2019 ophævede Mor og han samlivet. Mor flyttede i et rækkehus i By 2. På
det tidspunkt havde Mor ikke et arbejde, og han ville gerne hjælpe Mor
økonomisk og i forhold til, at hun kunne finde en god bolig med hjælp fra
kommunen, hvorfor pigerne fik bopæl hos hende. Han har altid ønsket at få en
7/7-samværsordning, og han ønskede ikke en 5/9-ordning, men følte sig presset til
at acceptere denne ordning. Grundlæggende har 5/9-ordningen fun-geret fint.
Ferien blev delt ligeligt, hvilket er udmærket. I begyndelsen kunne Mor og han
aftale ændringer af samværet, men efter at sagen om bopæl og samvær er indledt,
er kommunikationen blev vanskelig. Han oplever det som et kæmpe nederlag, at
Mor og han er nødt til at få hjælp af domstolene til at løse deres problemer.

Barn 1 og Barn 2 er glade og velfungerende. Samværet fungerer godt, men Barn 1
og Barn 2 vil gerne være mere hos ham, hvilket de giver direkte udtryk for. Han
gi-ver naturligvis pigerne bad, reder deres hår og giver dem solcreme på, når de er
på samvær. Barn 1 må ringe til Mor, hvis Barn 1 ønsker det, men det ønsker Barn
1 ikke, da Barn 1 siger, at Mor bare bliver sur. Barn 1 har to telefoner, da Mor
ikke vil lade Barn 1 få den telefon, hun har hos Mor, med hjem til ham.

Han har kendt Person 2 siden oktober 2019. Person 2 er sygeplejerske og
efteruddan-ner sig til sundhedsplejerske. Person 2's pigerne er 10 år og 13 år. De
fire piger har et fantastisk forhold til hinanden og leger rigtigt meget. Person 2 har
et godt for-hold til Barn 1 og Barn 2 og er i stand til at rumme dem og støtte dem.

Barn 1 og Barn 2 er begge sociale, aktive og glade piger, der generelt trives godt.
Barn 2 er ikke så påvirket af Mors og hans uenigheder som Barn 1.

Barn 1 har sagt til ham, at hun gerne vil være mere hos ham. Barn 1 taler om dette
uopfordret. Barn 1 fortæller, at hun ikke vil tale med Mor om det, da Mor bli-ver
sur, hvis Barn 1 forsøger at tale om det. Barn 1 fortæller også, at Mor havde sagt
til hende, at hvis Barn 1 skal være mere hos ham, vil Barn 1 ikke længere kunne
se Mor.

Under samlivet var Mor og han gode til at prioritere familielivet, og de var begge
optaget af at skabe trygge rammer for pigerne, ligesom de havde samme værdier
og holdning til forældreskabet. Mor og han burde derfor have gode muligheder
for at samarbejde.



6

Barn 1 og Barn 2 er meget tæt knyttet til hans mor og stedfar, som de ofte er sam-
men med og også tager på ferie med. Barn 1 fortæller, at hun ikke har set mormor
og onkel Person 5, siden Barn 1 var 7 år. Han tror ikke, at Mor i dag har kontakt
til sin mor og bror.

Han mener, at Barn 1 og Barn 2 skal have bopæl hos ham. Mor flyttede fem gange
efter samlivsophævelse, hvilket bekymrer ham, og han er også bekymret for, om
Mor vil flytte til By 3 med pigerne. Han vil gerne sikre, at Mor ikke flytter igen.

Han ønsker, at samværet skal følge en 7/7-orning, da det vil være bedst for Barn 1
og Barn 2, og da pigerne selv har givet udtryk for, at de ønsker det. Nogle gange
siger Barn 1, at hun ikke vil tilbage til Mor. Han har ikke talt med Mor om dette,
da Mor ikke vil tale med ham. Han mener ikke, at det er muligt at kom-munikere
om det på skrift, da det kan skabe uklarheder. Mor vil udelukkende vil
kommunikere skriftligt. Han oplever, at Mor meget hurtigt skaber konflik-ter og
betvivler hans forældreevner og kommer med beskyldninger.

Han har deltaget i lægebesøg mv. under samlivet og gør det fortsat, hvis besø-
gene falder sammen med hans samvær. Da Mor under samlivet var hjemme-
gående i mange år, var det naturligt, at Mor tog pigerne til læge mv.

Han fik ikke rådgivning fra en advokat i forbindelse med samlivsophævelsen. Der
blev ikke lavet en skævdeling i forbindelse med bodelingen. Huset blev vurderet
af tre mæglere, og disse vurderinger blev lagt til grund ved bodelin-gen. Han
havde skudt 300.000 kr. ind i ejendommen, og dem fik han med ud igen. Mor og
han var ikke gift.

Lige nu har Person 2's piger weekendsamvær med deres far. Person 2 har et godt
samarbejde med sin eksmand. Når Person 2 flytter ind hos ham, er det planen, at
Barn 1 og Barn 2 skal være sammen med Person 2 og Person 2's piger alle dage.
Han har tænkt meget over, hvad det vil betyde for Barn 1 og Barn 2, at Person 2
og han flytter sammen, og han er nået frem til, at det bliver rigtig godt, da Barn 1
og Barn 2 er me-get glade for Person 2 og hendes piger. Han vil prioritere at have
alenetid med Barn 1 og Barn 2 og lave ting med dem alene uden Person 2 og
hendes piger.

Mor har forklaret blandt andet, at hun er 37 år og bor i en lejlig-hed i By 2. Hun
underviser og er Stilling 3 på en specialskole på Bydel. Hun er uddannet Stilling
4. Hun arbejder 37 timer ugentligt. Hun arbejdede også fuld tid inden, Barn 1 blev
født. Hun var på barsel i 1 år og kom derefter i fuldtidsbeskæftigelse. Da Barn 2
blev født, holdt hun barsel og passede efterføl-gende Barn 2 i en
hjemmepasningsordning i tre år. Hun var sygemeldt i en peri-ode, da Far og hun
gik fra hinanden.



7

Barn 2 var gennem tre operationer. Hun var indlagt med Barn 2 under de to første
operationer, mens Far var indlagt med Barn 2 ”på papiret” i forbindelse med den
sidste operation, men han var der ikke reelt. Hun har stået for kontakten til
sundhedsplejersken, ørenæsehals-lægen, kontrollerne med Barn 2, tandlæge mv.
Far var med til nogle af formøderne til operationerne. Efter samlivsophæ-velsen
har hun stået for alle lægebesøg mv. Far har ikke stået herfor. Barn 2 har gået til
talepædagog. Far har kun været med hos talepædagogen én gang, selvom
talepædagogen meddelte, at det var meget vigtigt, at han deltog. Forløbet hos
talepædagogen er i dag afsluttet.

Hun har stået for at tilmelde pigerne til fritidsaktiviteter. Far og hun var uenige
om tilmeldingen til Fritidsaktivitet 1, da Far ville have pigerne tilmeldt sammen
med nogle af hans venners børn, hvilket hun ikke var enig i. Da hun ville tilmelde
pigerne, var hendes login spæret, og hun fandt ud af, at pigerne allerede var
tilmeldt det hold, som Far ønskede dem tilmeldt. I dag går pi-gerne til
Fritidsaktivitet 1 hver anden uge, da hun ikke tager dem til Fritidsaktivitet 1, når
pi-gerne er hos hende. Hun er sikker på, at pigerne vil kunne mærke, at der er en
konflikt mellem hende og Far, hvis hun tager pigerne til Fritidsaktivitet 1, hvor
hun ikke kan undgå at møde Fars venner. Det er bedst for pigerne, at de ikke
kommer til Fritidsaktivitet 1 sammen med hende, da pigerne vil komme i klemme
i konflikten.

Hun havde tilmeldt pigerne til Fritidsaktivitet 2, men det var ikke lige noget for
dem. Hun har prøvet at finde et andet Fritidsaktivitet 2hold. I lang tid har pigerne
ønsket at begynde på alle mulige fritidsaktiviteter, hvilket hun oplever skyldes, at
Far foreslår for mange ting til pigerne. Hun er meget uenig i, at Far på den måde
for-virrer pigerne i forhold til deres fritidsinteresser.

Hun oplyser Far om lægebesøg. Far giver ikke hende nogen informa-tioner.

Barn 2 har ofte haft rød numse efter samvær hos Far. Det skyldtes forment-lig, at
Barn 2 havde svært ved at tørre sig og ikke fik hjælp hos Far. I dag har Barn 2
lært at tørre sig selv. Hun har meddelt Far, at det er vigtigt, at pigerne kommer i
bad, hvilket han blev meget vred over. Hun oplever, at pigernes hår lugter af
Udeladt, når de kommer hjem til hende onsdag, hvilket må betyde, at de slet ikke
kommer i bad hos Far, da de går til Fritidsaktivitet 1 om søndagen.

Hun ønsker ikke at deltage i møder på skolen sammen med Far. Forældre-møder
holdes derfor med dem hver især.

Far har i en lang periode ikke læst lektier med pigerne eller læst forkerte lektier
med pigerne. Det er først for nyligt, at han er begyndt at hjælpe pigerne med
lektierne.



8

Under samlivet ville pigerne gerne puttes af hende. Far havde svært ved at få dem
til ro og så film eller spillede spil med høj lyd, når de skulle sove. Far var mere
optaget af egne behov end af pigernes behov for søvn.

Hun har været meget bekymret for Far som omsorgsperson for pigerne. Far var
under samlivet distræt og glemte at holde øje med pigerne. Han havde svært ved
at tilsidesætte sine egne behov og glemte f.eks. at give pigerne mad. Derfor tvivler
hun også i dag på Fars forældreevner.

Hun har ikke sagt til pigerne, at de ikke må ringe til Far.

Hvis Barn 1 har sagt, at hun gerne vil være mere hos Far, må det skyldes pres
udefra. Pigerne giver ikke over for hende udtryk for, at de vil have en 7/7-ord-
ning. Barn 1 har derimod sagt, at Barn 1 vil bo mest hos hende. Barn 2 siger, at
hun ofte savner hende, når hun er på samvær. Barn 1 har fortalt hende, at Far ikke
forstår, at et barn kan elske sin mor mere end sin far. Barn 1 giver udtryk for, at
Far generelt har svært ved at forstå hende og ofte taler uden om.

Lige inden samtalen i Familieretshuset var pigerne på feriesamvær hos Far i 7
dage, og Far nævnte gang på gang, at han ville se pigerne igen om 7 dage. Hun
oplevede, at han nævnte ordene ”7 dage” rigtig mange gange i træk for at påvirke
pigerne. Barn 1 fortalte, at hun havde siddet med en kalender sam-men med Far
og set på, hvor mange dage, Barn 1 og Barn 2 er hos dem hver især. Barn 1 har
sagt, at det er mest fair, at Barn 1 er lige meget hos Far og hende, og det er ikke
typisk for Barn 1 at sige sådan.

Hun var ikke sur på Barn 1 efter samtalen i Familieretshuset.

Efter hendes opfattelse er det bedst for Barn 1 og Barn 2, at samvær begrænses
mest muligt, da Far har vanskeligt ved at stå for dagligdagstingene omkring pi-
gerne og ikke indtager en voksenrolle. Hun har indtryk af, at pigerne får rigtig
meget slik og ikke kommer i bad hos Far.

Far havde under samlivet vanskeligt ved at støtte pigerne og sætte sig i pi-gernes
sted følelsesmæssigt. Han var ikke forstående over for dem. Hun er be-kymret for,
at han forsat ikke vil være det.

Hun taler med pigerne, hvis Far har været grænseoverskridende over for hende,
og hun forklarer dem, hvad grænseoverskridende adfærd kan være. Da Far på et
tidspunkt optog fotos i hendes lejlighed, fordi han ville vise sine venner, hvor
dårligt hun boede, oplevede hun det som grænseoverskridende, og hun talte med
Barn 1 og Barn 2 om det. Hun har talt med pigerne om, at det er vigtigt at ”sige
fra og sige nej” .



9

Far inviterer hende altid ind, når hun henter og bringer hos ham, selvom han ved,
at hun ikke ønsker at komme ind. Dette oplever hun som meget græn-
seoverskridende. Hun har også talt med pigerne om det og forklaret dem, hvad der
ligger i et ”nej for alvor” .

Hun spørger nærmere ind, hvis pigerne beskriver noget hos Far, som hun oplever
som bekymrende. Hun har indtryk af, at Barn 1 gerne vil lukke øjnene for de
svære ting og ikke vil tale om dem, og hun prøver derfor at få Barn 1 til at tale om
tingene.

Hun er ikke på talefod med Far, fordi han har været voldsom og nedgø-rende over
for hende. Han har truet med at smadre hendes liv. Far har al-drig slået hende,
men hun har været alvorligt bange for, at han ville slå hende. Hun sagde på et
tidspunkt til Far, at hun var bange for, at han ville gøre hende alvorligt fortræd, da
han ofte mistede besindelsen, og at hun måske var nødt til at tage på krisecenter.
Det var et desperat forsøg på at få Far til at forstå, hvor bange hun var for ham.

Far gav hende bopælen, fordi hun til gengæld gav afkald på nogle penge i
forbindelse med bodelingen. Far sagde, at han kun ville flytte bopælen til hende,
hvis hun samtidig underskrev bodelingsaftalen. De aftalte en 5/9-ord-ning. Hun
husker ikke, hvordan de landede på den ordning. Hun var bekymret for både en
7/7-ordning og en 9/5 ordning og ville helst have, at der var endnu mindre
samvær.

Far og hun har haft nogle uenigheder i forbindelse med planlægningen af ferie.

De gange, hvor Barn 2 og Barn 1 har været på ferie hos Far i 7 dage i træk, har de
savnet hende rigtig meget. Da pigerne kom tilbage fra ferien hos Far, var pigerne
trætte og forvirrede og havde ikke sovet ordentligt i mange dage, men været oppe
til langt ud på natten.

Pigerne har svært ved overleveringerne, men har ikke voldsomme reaktioner efter
samvær. Pigerne er efter samvær meget sukkersøgende og efterspørger hele tiden
søde sager f.eks. Nutella.

Hun har venner og familie i sit netværk. Hun har ikke kontakt til sin mor på grund
af nogle uoverensstemmelser. Hun overvejer ikke at flytte tilbage til By 3. Hun er
ikke psykisk belastet og har ingen diagnoser.

Efter samlivsophævelsen flyttede hun i et rækkehus, der fik en vandskade, hvorfor
hun blev genhuset. Genhusningen ophørte, hvorfor hun i en periode



10

var nødt til at bo hos en bekendt, hvorefter de blev genhuset igen. Hun har boet i
sin nuværende bolig i lidt over et år. Pigerne har deres eget værelse hos hende.
Pigerne har taget flytningerne rigtig fint.

Barn 1 og Barn 2 er ikke knyttet til det tidligere fælles hus, og Barn 1 har nævnt,
at hun gerne vil have, at Far sælger huset og i stedet flytter i et rækkehus i nærhe-
den af hende. Hun oplever dog ikke, at Barn 1 og Barn 2 som sådan er kede af
huset.

Hun mener ikke, at pigerne skal have bopæl hos hver sin forælder.

Hun ønsker ikke, at Barn 1 får den telefon, som hun har givet til Barn 1, med
hjem til Far. Da Barn 1's telefon var helt ny, afleverede Far den tilbage i en pose
med sand. Hun har forældrekontrol på telefonen og opdagede en app, som hun
ikke havde installeret. Hun har fået oplyst, at børns telefoner ofte bliver brugt som
led i stalking. Hun har modtaget hjælp fra og rådgivning hos mødrehjæl-pen for at
lære at sætte grænset over for Far.

Hun ønsker en 3/11-ordning, da det er hende, der kan ”se” pigerne og give dem et
stabilt og godt hjem med gode rammer. Hun er god til at aflæse dem og prio-
riterer dem meget højt.

Far og hun var under samlivet ofte uenige om opdragelsen. Efter samlivs-
ophævelsen har Far ikke prioriteret pigerne trivsel, og de er ikke enige om
pigernes fritidsinteresser.

Far sagde til hende, at hvis hun søgte om fastsættelse af børnebidrag, ville han
søge om en 7/7-ordning. Hun søgte om børnebidrag, og straks søgte Far om mere
samvær.

Far har ikke stalket hende som sådan, men hun undrede sig meget over, at der
pludselig var installeret en app på Barn 1's telefon. Hun har oplevet, at Fars
stedfar har holdt uden for hendes rækkehus.

Da hun var med Barn 2 på sygehuset, var Far sammen med Barn 1.

Hun har politianmeldt Far i sommeren 2021, fordi hendes login til Klub var blevet
spærret, og fordi banken oplyste, at Far stod som ha-vende adgang til hendes
bankkonto.

Hun ønsker ikke at være sammen med eller tale med Far og ønsker ikke at deltage
i forældremøder sammen med ham eller at drikke kaffe med ham. Hun er ikke
bitter på Far.



11

Det er korrekt, at pigerne ikke har set hendes mor i et år. Pigerne har set hendes
far, men dog ikke det sidste år på grund af corona. Hun har ikke kontakt til sin
bror. Hun har venner, som hun omgås.

Hendes lejlighed er på 73 kvadratmeter.

Barn 1 er en glad pige, men også en tænksom og følsom pige. Barn 1 er god til at
re-flektere og kan mærke sig selv og sætte ord på sine følelser. Barn 1 er også en
stærk pige.

Barn 2 er også en glad, stærk og følsom pige, der er god til at sætte ord på det, der
er svært. Barn 2 er følelsesmæssig meget moden i forhold til sin alder.

Pigerne fortæller ofte om, at de laver gode ting sammen med Far, og at de virker
også glade for Person 2 og Person 2's piger.

Lige efter samlivsophævelsen deltog hun i pigernes fødselsdag hjemme hos Far,
og hun lukkede også Far ind i sit hjem, men det gør hun ikke læn-gere. Far og hun
kommunikerer udelukkende pr. mail. Hun møder nogle gange Far i forbindelse
med overleveringerne.

Familierettens begrundelse og resultat
Efter bevisførelsen, herunder forældrenes forklaringer, lægger retten til grund, at
Barn 1 og Barn 2 er nært knyttet til begge forældre, der begge har deltaget i om-
sorgen for Barn 1 og Barn 2 og er optaget af at gøre det bedste for dem.

Forældrene har afviklet samværet i overensstemmelse med det aftalte, og der er
efter det oplyste ikke grundlag for at antage, at forældrenes muligheder for
fremtidigt samarbejde om Barn 1's og Barn 2's forhold til deres bedste vil afhænge
af, hvem der har bopælen for dem.

Retten finder, at det vil være bedst for Barn 1 og Barn 2, at de tilbringer lige
meget tid hos hver af forældrene, som de begge er nært knyttet til. Der er herved
lagt vægt på, at Barn 1 og Barn 2 ved en 7/7-ordning skønnes at have størst
mulighed for at finde en følelsesmæssig tryghed og balance i forhold til begge
forældre.

Herefter, og efter en samlet vurdering af de foreliggende oplysninger, herunder
udtalelserne fra skole og daginstitution, indholdet af den børnesagkyndiges no-tat
fra samtalen med Barn 1 og forældrenes forklaringer, finder retten, at det vil være
bedst for Barn 1 og Barn 2, at samværet fastsættes som en 7/7-ordning. Retten
finder i tilknytning hertil af samme grunde ikke anledning til at ændre, at Barn 1
og Barn 2 har bopæl hos Mor, jf. forældreansvarslovens § 17, jf. § 4.



12

Forældrene er enige om feriesamværet, der derfor fastsættes som nedenfor be-
stemt.

THI KENDES FOR RET:

Barn 1, født den Dato 1 2012, og Barn 2, født Dato 2 2016, skal fortsat have
bopæl hos Mor.

Barn 1 og Barn 2 skal have samvær med Far på følgende måde:

Lige uger fra mandag med afhentning i skole/institution til mandag i ulige uger
med aflevering i skole/institution.

Hvis samværet starter på en fridag, sker skiftet kl. 14 den pågældende dag, og
hvis samværet slutter på en fridag, sker skiftet kl. 10 den pågældende dag.

Feriesamvær

Skolernes vinterferie:
Ulige år fra fredag i uge 6 efter skole/institution til mandag i uge 8 med afleve-
ring i skole/institution.

Påskeferie:
I ulige år fra fredag inden Palmesøndag med afhentning i skole/institution til
tirsdag efter 2. påskedag med aflevering i skole/institution.

Skolernes efterårsferie:
Ulige år fra fredag i uge 41 efter skole/institution til mandag i uge 43 med afle-
vering i skole/institution.

Juleferie:
I ulige år fra den dag skoleferien starter til den 27. december kl. 12. I lige år fra
den 27. december kl. 12 til skolestart. Aflevering og afhentning af børn den 27.
december sker på parkeringspladsen foran Skole.

Sommerferie:
3 uger, heraf 2 sammenhængende uger i skolernes sommerferie. Aflevering af
børn efter ferie og afhentning af børn før ferie sker på parkeringspladsen foran
Skole.

Far har ret til at placere ferien i ulige år, mens Mor har ret til at placere ferien i
lige år. Hvis parterne ikke har varslet ferie inden den 1. marts, overgår retten til at
placere sommerferien til den anden.



13

Erstatningssamvær
Med henvisning til Bekendtgørelse om forældremyndighed, barnets bopæl og
samvær m.v. § 9 anmodes retten om at medtage bestemmelse om automatisk
erstatningssamvær i dommen.

Ingen af forældrene betaler sagsomkostninger til den anden forælder eller til
statskassen.